CELEX: 32012R0880
Language: et
Date: 2012-06-28 00:00:00
Title: Komisjoni delegeeritud määrus (EL) nr 880/2012, 28. juuni 2012 , millega täiendatakse nõukogu määrust (EÜ) nr 1234/2007 seoses tootjaorganisatsioonide riikidevahelise koostöö ja läbirääkimistega lepingute sõlmimiseks piima- ja piimatootesektoris

28.9.2012   
            
            
               ET
            
            
               Euroopa Liidu Teataja
            
            
               L 263/8
            
         KOMISJONI DELEGEERITUD MÄÄRUS (EL) nr 880/2012,
   28. juuni 2012,
   millega täiendatakse nõukogu määrust (EÜ) nr 1234/2007 seoses tootjaorganisatsioonide riikidevahelise koostöö ja läbirääkimistega lepingute sõlmimiseks piima- ja piimatootesektoris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 126e lõiget 1,
   ning arvestades järgmist:
   
               (1)
            
            
               Määruse (EÜ) nr 1234/2007 II osa II jaotise II peatüki IIA jaos, mis lisati nimetatud määrusesse Euroopa Parlamendi ja nõukogu määrusega (EL) nr 261/2012, (2) on sätestatud piima- ja piimatootesektori tootjaorganisatsioone ja nende liitusid käsitlevad eeskirjad. Neid eeskirju on vaja täiendada riikidevaheliste tootjaorganisatsioonide ja riikidevaheliste tootjaorganisatsioonide liitude tunnustamise tingimuste osas, selgitades asjaomaste liikmesriikide vastutust, ning asutamisvabadust austades tagada, et kohaldatakse selle liikmesriigi eeskirju, kus toimub oluline osa sellise organisatsiooni või liidu tegevusest.
            
         
               (2)
            
            
               Samuti tuleks kehtestada eeskirjad haldusabi andmise ja selle tingimuste kohta riikidevahelise koostöö korral. Kõnealune abi peaks eelkõige hõlmama sellise teabe edastamist, mis võimaldab pädeval liikmesriigil hinnata, kas tootjaorganisatsioon või tunnustatud tootjaorganisatsioonide liit vastab tunnustamise tingimustele. Selline teave on vajalik selleks, et pädev liikmesriik saaks võtta meetmeid mittevastavuse korral.
            
         
               (3)
            
            
               Tuleks kehtestada täiendavad eeskirjad tunnustatud tootjaorganisatsioonide ja töötlejate või toorpiima kogujate vaheliste läbirääkimistega hõlmatud toorpiimakoguse arvutamiseks. Selleks et võtta arvesse piimatootmise hooajalist kõikumist, tuleks arvutamisel võrrelda läbirääkimistega hõlmatud toorpiimakogust asjaomase tarneperioodi jooksul hinnangulise tüüpilise piimakogusega kõnealusel perioodil, et hinnata vastavust määruse (EÜ) nr 1234/2007 artiklis 126c sätestatud maksimummääradele,
            
         ON VASTU VÕTNUD KÄESOLEVA MÄÄRUSE:
   Artikkel 1
   Peakorter
   1.   Riikidevaheline tootjaorganisatsioon asutab peakorteri selles liikmesriigis, kus tal on märkimisväärne arv liikmeid või kus ta turustab märkimisväärse koguse toodangust.
   2.   Riikidevaheline tunnustatud tootjaorganisatsioonide liit (edaspidi „riikidevaheline liit”) asutab peakorteri selles liikmesriigis, kus tal on märkimisväärne arv liikmeid või kus ta turustab märkimisväärse koguse toodangust.
   Artikkel 2
   Liikmesriikide kohustused
   1.   Liikmesriik, kus on asutatud riikidevahelise tootjaorganisatsiooni või riikidevahelise liidu peakorter, vastutab järgmise eest:
   
               a)
            
            
               riikidevahelise tootjaorganisatsiooni või riikidevahelise liidu tunnustamine kooskõlas määruse (EÜ) nr 1234/2007 artikliga 126a ja määruse (EÜ) nr 1234/2007 artikli 126a lõikes 4 osutatud ülesannete täitmine;
            
         
               b)
            
            
               vajaliku halduskoostöö kehtestamine teiste liikmesriikidega, kus asuvad liikmed või liikmesorganisatsioonid, pidades silmas määruse (EÜ) nr 1234/2007 artiklis 126a osutatud tunnustamistingimustele vastavust;
            
         
               c)
            
            
               esitab teiste liikmesriikide taotluse korral kogu asjaomase teabe ja dokumendid teistele liikmesriikidele, kus asuvad liikmed või liikmesorganisatsioonid.
            
         2.   Lõike 1 punkti b kohaldamise korral annavad teised liikmesriigid kõikvõimalikku haldusalast abi sellele liikmesriigile, kus asub riikidevahelise tootjaorganisatsiooni või riikidevahelise liidu peakorter, sealhulgas edastavad kogu asjakohase teabe.
   3.   Kui tootjaorganisatsioon või riikidevaheline tunnustatud tootjaorganisatsioonide liit peab määruse (EÜ) nr 1234/2007 artiklis 126c osutatud läbirääkimisi muus liikmesriigis kui selles, kus asub tema peakorter, tagavad asjaomased liikmesriigid, et vastastikku antakse vajalikku haldusabi.
   Artikkel 3
   Läbirääkimistega hõlmatud toorpiimakoguse arvutamine
   Määruse (EÜ) nr 1234/2007 artikli 126c lõike 2 punkti c ja artikli 126c lõike 3 kohaldamisel võetakse läbirääkimistega hõlmatud koguste ülemmäära arvutamisel arvesse läbirääkimistega hõlmatud toorpiima tarneperioodi ja piimatootmise hooajalist kõikumist, kui selline kõikumine on märkimisväärne.
   Artikkel 4
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 94, 30.3.2012, lk 38.